Как да запълните празните места у дома ефективно | Idei.BG\nКак да запълните празните места у дома ефективно\nЗащото всеки квадратен метър е от значение\nКогато размерът на жилището е малък, а желанието да имате много неща в него – голямо, тогава всеки квадратен метър е ценен. В подобна ситуация трябва да започнете да мислите нестандартно и да търсите потенциала на всеки ъгъл и всяка ниша. А тя може да бъде много ценна, стига да знаете как да я използвате.\nОт Novate дават няколко съвета за това, как да запълните празните квадратни метри правилно.\n1. Работна зона\nЕдна елегантна ъглова маса е чудесен начин да запълните празното място в ъгъла. Работната зона, обзаведена по този начин прави стаята много уютна и приветлива.\nПразното пространство около вратата може да бъде запълнено оригинално и функционално. За целта ви трябва U-образна стойка или рафтове, които са подходящи за съхраняване на книги, декорация или посуда.\n3. Тесни шкафове\nДобрата домакиня знае, че всеки шкаф е ценен. А подобен тесен модел е идеален за съхранение на шишета с олио, зехтин и оцет, или бутилки с течни подправки.\n4. Рафт под тавана\nНе забравяйте за пространството под тавана. Закрепете дълъг рафт над шкафовете и използвайте мястото за съхранение на нещата, които рядко използвате. За по – силен ефект, заложете на плетени кутии и кошове.\nЪглов шкаф с отделения за бутилки и красив плот може да се превърне в стилен мини-бар.\n6. Стелажи в банята\nМалки рафтове от двете страни на огледалото в банята са отлична алтернатива на обемистите шкафове. Подобно решение внася динамика в интериора на банята и е идеално за съхранение на гелове, кремове, козметика.\n7. Пространството под мивката\nВ малкото жилище банята почти винаги е най – малката стая, затова не трябва да забравяме да търсим решения на необичайни места. Например в чекмедже под шкафа на мивката, където може да съхранявате препарати или кърпи.\nНеочаквани начини да преобразите стаята\nКато боядисате стената по нестандартен начин\nХитри начини да оформите библиотека в хола\nСтилна мебел, на която с гордост да подредите книгите си


Не можеш с тях да излезеш на глава! Топ 5 на най-големите инати в зодиака - glas.bg\nНе можеш с тях да излезеш на глава! Топ 5 на на...\nНе можеш с тях да излезеш на глава! Топ 5 на най-големите инати в зодиака\nGlas.bg 13:15 07.11.19 0 633\nВсеки има в живота си поне по един приятел, с когото не може да се излезе на глава. Той е много инатлив и понякога говори без да мисли за последствията.\nТова обикновено са тип хора, които преследват мечтите си упорито и целеустремено.\nИмат много трудни характери и не всеки може да ги изтърпи.\nВижте кои са топ 5 на най-големите инати сред зодиака!\nТе са много независими и нямат нужда от подкрепата на околните. За тях няма значение дали ще се изправят срещу всички и дали ще са сами в нещо, в което вярват. Понякога комуникацията с този зодиакален знак е много трудна, защото според тях, всички са под нивото им и общуват с много малко хора. Те рядко отстъпват, за това хората с тях правят компромиси постоянно, което понякога идва в повече на всеки техен приятел. Козирозите имат наистина труден характер, с който много малко хора биха могли да се справят.\nМоже би дори не сте предполагали, че тази зодия ще попадне в класацията на най-инатливите зодии, но всъщност е точно така. Много е трудно да се задържи интереса им, особено когато говорим за връзки. Близнаците са много предпазливи, защото ги е страх да не бъдат наранени от някого. Заради това често се държат безразлично и дори понякога жестоко с хората, в които се съмняват. Първото впечатление, което правят е коренно различно от това, което са всъщност. Създават впечатление на разбрани, но искат винаги да се играе по техните правила.\nРядко мислят за последствията. Могат да изрекат 10 обиди в 1 минута и да наранят някого без дори да целят нещо подобно. Те са безпардонни, импулсивни и понякога доста конфликтни. Мнението на хората не ги касае по никакъв начин, защото те винаги са прави, а останалите грешат. Имат много високи изисквания за хората около себе си и доста често си позволяват да критикуват. Овните са доста егоистични, но винаги намират начин да откупят вината си, с подаръци например. Те имат труден характер и много малко хора ги разбират.\nВинаги знаят какво искат и го постигат, без да се съобразяват с никого. Те са много отмъстителни и жестоки с околните. Никога не биха отстъпили и смятат, че винаги са прави. За да контактувате спокойно с тях, трябва доста често да си затваряте очите и да правите компромиси. Те са много обсебващи към половинките си и почти винаги ги ограничават изключително много, заради ревността си. Скорпионите не обичат да правят компромиси. Те имат много голямо его и това често им пречи да поддържат здрави връзки и приятелства.\nТе са скандални и често влизат в конфликти. Държат се пренебрежително с околните, защото смятат, че са на върха. Външният им вид и държанието им често са предизвикателни и провокативни. Те са много свободолюбиви и за нищо на света не биха се съобразили с мнението на приятелите си. Винаги правят това, което са си наумили, колкото и грешно да е. Напълно невъзможно е да накарате човек с този зодиакален знак да ви послуша или да ви се подчини.\n00:01 26.05.2020 711\n00:01 25.05.2020 1121\n23:01 23.05.2020 2187\n20:00 23.05.2020 993\n00:01 23.05.2020 1456\n20:40 22.05.2020 868\nПредставителите на различните зодиакални знаци усещат влюбването по различен\n07:00 26.05.2020 0 19\n06:51 26.05.2020 0 16\n06:38 26.05.2020 0 183\n20:30 23.05.2020 1 218027\n16:00 22.05.2020 5 23657


Аз да изтупам прахта от темата!\nТрабанта горкия стоеше дълго и не се караше. Чакаше един майстор, който се оказа вечно зает. Университета и работата не ми даваха възможност да правя нещо по него. В последните 2 дни намерих време за него и казах че трябва да го стягам за парада в София през Ноември. С един колега от форума се заговорихме. Каза че са му препоръчали тенекеджия и решихме да направим нашествие.\nОгледа на колегата колата, после дойде ред на моята. Човека се хвана за главата, очаквах че ще ме отпрати, но ми каза цена която ме устройва. След като приключи по колата на колегата ще се заема с моята. Днес заедно с колегата разглобихме и двете коли. В резултат се получи това:\nОчаквах да излезе много повече гнилоч. При скорошно развитие ще пиша.\nПП: Не я бях карал от доста време и от време на време има едно слабо прихъркване от първа на втора.\nНеделя, 11.10.2015 г. 20:34 ч.\nТърси си при кой да се возиш Ноември, в случай че се организира нещо.\nНеделя, 11.10.2015 г. 23:53 ч.\nТъй тъй, малко новини!\nНамерих много малко свободно време едвам едвам.\nКолата днес си я взех от тенекеджията изкърпена всичко е наред вече не пука не скърца. Както човека каза - с по малко от 120 не го карай! Цялото магаре беше увиснало, човека се беше постарал да го върне в оригинално положение. Снимки тези дни като имам време ще пусна. Резултата не е най добрия, но съм доволен при условие че купето си беше за скрап... Между другото приемам съвети за финално покритие на дъното от външната страна.\nМного ми се искаше Ивански да не е прав и да си дойда с моята кола на 7ми Ноември за събора, но моето возило реши да се предаде по друг начин. При тръгване от майстора установих че спирачките ловят чак след трето напомпване на педала, няма какво друго да е освен въздух. Без това всички маркучи и тръбички подлежат на смяна, реших че няма смисъл да обезвъздушавам сега. Мисля че е най-добре да не бързам, а да си направя нещата качествено и ред по ред.\nСъбори има и другата година както се казва!\nСряда, 04.11.2015 г. 01:17 ч.\nРегистриран на: Петък, 02.10.2015 г. 18:46 ч.\nAutomobile: Opel Corsa B\nКолега, а предната греда на трабанта тенекеджията смени ли я, или я изкърпи? Надявам се да я е оправил, защото е опасен за движението с нея!\nСряда, 04.11.2015 г. 15:26 ч.\nКакво става с Ръждивия Лио? Оправи ли му спирачките?\nСряда, 13.01.2016 г. 19:31 ч.\nДаа явно след сриването на форума ми е изчезнал поста със снимките...\nОт доста време не съм правил нищо ново по Трабанта, заради университет и хиляди други ангажименти.\nКолата след изкърпването има още много работа да се върши по нея. За съжаление хода на зимата напредна и извършването на ремонтни дейности не е особено приятно в това време. Поставил съм си няколко цели по купето:\n-Премахване на останалата ръжда\n-Спиране на течовете по каросерията\n-Третиране с необходимите покрития\n-Залепяне на спуканите части от дуропласт\nСпирачките са оправени, спира безопасно!\nИма си и там още работа да се изпипва.\nДа не забравя да се похваля: (по-късно ще стане нормален стикер)\nНа 26ти точно след Коледа решихме с колеги от форума да се видим, а защо не и коледния дух да бъде с нас. Беше забавно когато хората хората започнаха да ни снимат и да се радват Ето и клип:\nhttps://www.youtube.com/watch?v=T-RGT_G ... e=youtu.be\nПетък, 15.01.2016 г. 19:34 ч.\nМалко по малко ще стане машинката не е важно да се бърза, а да не се спира. Продължавай напред, надявам се тази година да има много попълнения на събора Ако мога да бъда полезен с нещо - насреща съм\nНеделя, 17.01.2016 г. 18:29 ч.\nЗапролетява се, аз започнах отново да работя по въпроса.\nПо автомобила бяха сменени вътрешно каре и маншон на дясна полуоска. На карето липсваха по една игла на две от ролките, изглежда че доста дълго си е карана така.\nДнес смених задното гърне и сега има чувствителна разлика във ускорението и поведението на автомобила. Разхода изглежда че също пада съдейки че по-малко го натискам и съответно уреда на таблото показва по малки стойности. Всичко се получи както очаквах.\nОбщо взето няма какво да показвам по външния вид на автомобила, но да се отчета с една снимка:\nИ новият звук:\nСъбота, 12.03.2016 г. 21:01 ч.\nКакво стана с Трабанта? Някакъв нов ъпгрейд няма ли?\nСряда, 20.07.2016 г. 22:29 ч.\nЪпрейди се очакват доста, сега сме на стадии трупане на части. Напоследък ще ми се освободи повече време и шоуто ще продължи. Като цяло в момента има доста приятна динамика че даже изненадваща, разхода е добър в предвид че го "понастъпвам" (7л градско). Имам странно виене на 4та скорост при около 75км/ч. При 80 вече го няма. Смених маслото и понамаля чувствително този звук но пак леко го има. Относно частите - подготвям се за дискови спирачки, вече си избрах джанти. Намерих си бели плафони от IFA със никелирани лайстни, които ще се преработят за светлини за заден ход. Замислил съм класически изчистен външен вид със спортен привкус в стил DDR Rennsport\nРазбира се уважих и ретро парада по случай Спасов ден. Това беше първото му показване пред хора. Не очаквах толкова внимание към него.\nАбе конкретно тази кола си има характер, не мога да го отрека/\nПетък, 22.07.2016 г. 15:17 ч.\nПо неволя на съдбата Трабчо стана ежедневен автомобил, който последните 3-4 месеца се кара почти всеки ден.\nСамо за това време му навъртях 2500км. Виждат си се недостатъците му, новите проблеми които изникват си ги показва. Малко по малко осъзнах че няма нищо в тази кола което да е здраво. Абсолютно всяко нещо иска някаква намеса, защото не е наред. Толкова пъти ми идваше да го разглобя на всички съставни части и да го събера... Но най-много ме съсипва това че времето не ми стига за да се погрижа за него. Всичко което е проблемно почти го събрах като части, просто чака да бъде почистено и сложено. В лошото време се погрижих някои от резервните части да ги възстановя. В последните дни се надъхах сериозно да подготвя някакви неща и живот и здраве да посетя Търново за събора.\nСлед като един ноемврийски ден като отивах за работа ми изгасна 5 пъти на Цариградско в проливен дъжд сякаш му е свършило горивото, а такова имаше...\nЕдвам стигнах до бензиностанцията и от тогава колата не се караше с по-малко от 8л в резервоара, а резервата й нямах много доверие. Така карах няколко месеца и тези дни реших да се захвана с тотално подновяване на системата.\nИзточване на горивото:\nКранчето имаше следния вид:\nСлед няколко часа киснене в бензин, в четвъртък късно късно вечерта след работа вече имаше този вид:\nДнес промих резервоара, почистих го до колкото можах отвътре, а отвън старателно го измих.\nПуснах във един вълшебен разтвор по моя рецепта крепителните елементи да свали ръждата да престоят малко.\nЕдиния за експеримент след грундове, боя и лак стана така. Заиграх се също и с капачката:\nУтре сутрин ще продължа със шлайфане, грундиране боядисване на резервоара и евентуално ако смогна да го кача на колата.\nСъбота, 04.03.2017 г. 21:39 ч.\nРезервоара беше шлайфан до метал, грундиран с 3 ръце и после боядисан. След това беше качен на колата заедно с нови маркучи, филтър за горивото от дизелов двигател. Датчика за моментен разход на гориво имаше наличието на теч от него и преди година го свалих. Намерих здрав корпус, почистих го и беше подновен, вече работещ на автомобила.\nЗа съжаление тази радост започна да помръква с неочаквани проблеми в двигателя. Започна сериозен теч от главата на втори цилиндър, нищо че гарнитурата беше сменена относително скоро. Днес без никакво предупреждение и признаци, двигателят просто блокира. Биелните лагери не тропаха, единствено имаше лек шум от първия опорен лагер от към запалването. Интересното е че предната вечер се прибрах най-спокойно без никакви проблеми. Развърташе се спокойно, поддържаше нормална скорост от 80-90 км/ч. Сега нищо не ми остава освен да събирам части за ремонта\nПетък, 24.03.2017 г. 21:44 ч.\nКолега, Лио ми е много симпатичен. Връща ме в едно време, за което няма как да си спомняш. Хубавото е, че има ценители, като теб, които уважават марката и са отдадени на нея. Всичко ще си дойде на мястото, разбира се, с времето. Така че не се кахъри толкова. Всяко ново нещо, свършено по него, ще ти носи удовлетворение. Не знам какво точно ти е намерението, но крачката, която правиш с резервоара, е наистина напредък. Успех!\nНеделя, 26.03.2017 г. 15:34 ч.\nБлагодаря за хубавите думи, колега! Намерението ми е този автомобил да се направи от игла до конец с леки модификации и да се кара дълго време.\nС двигателя има развитие, но като приключа сагата ще разкажа. С две думи не е толкова сериозно. Цилиндри с бутала все още се търсят\nРаботех в студените дни през зимата по реплика на оригинален DDR оборотомер за Трабант/Вартбург.\nС малко търсене намерих оригиналната схема и преправих един уред за моментен разход на гориво в оборотомер. С помощта на познати се добрах до лабораторно оборудване и тествах успешно.\nЧестотата в Hz може да се умножи по 60 за да се получат об/мин\nЧетвъртък, 06.04.2017 г. 00:56 ч.\nНе съм се отказал от Трабчо, проектът продължава, макар и по бавно и в малко странична посока.\nПретърпя доста неуспехи, аварии и проблеми. Още не е в движение. Ще бъде дълго, затова ще се опитам да го подредя хронологично.\nПоследно ви бях разказал за блокиралият двигател. На практика двигателят не беше блокирал. Втулката на стартера беше се счупила оттам стартерът е заклинил и щом тръгнал да паля съм счупил корпуса му.\nОттам започнах да разкачам и установих надирания в следствие на старо прегряване на втори цилиндър!\nБлагодарности на майстор Пецанов, който ми даде бутало и корпус за стартера и ми услужи със специални инструменти. Цилиндър един приятел ми даде от изоставен трабант.\nЗаех се с разглабянето:\nТук двигателят излезе и ремонта го направихме с един приятел също трабантаджия:\nСпециалните инструменти свършиха жестока работа, всичко беше стегнато с динамометричен ключ според описаното в литературата. Карбураторът беше ревизиран от майстор Пецанов. Aлтернатора и стартера бяха рециклирани. Работят отлично. Ето и клип с пробното му палене:\nСглобих всичко и ето че го подкарах след 2-3 дни:\nИмаше отлична динамика и поведение чувствително подобрение при това!\nТогава наближи време за ретро парада на Спасов ден в София. Сложих му липсващите ъгълчета на бронята,\nизмих го добре. Въпреки дъжда, аз не пропуснах:\nЕдна чаровна госпожица и скъпа моя приятелка, направи този стикер за Лио. Това беше един много мил жест към мен и него. Признателни сме, благодарим й и двамата!\nИзкарах си чудесно!\nЗа съжаление не след дълго радостта ми беше помръкнала заради новият проблем.\nСложих унгарска гарнитура между цилиндъра и картера. Материалът беше картон, а не както подобава - клингерит. В резултат на което гарнитурата беше разкъсана на парчета, а цилиндъра разхлабен (въпреки че добре беше стегнат при ремонта). Наложи се да ме изтеглят до нас. Случайно открих че имам комплект, който е със хубави гарнитури.\nНамерих чертежи на инструментите, които използвах при предния ремонт и си направих такива.\nМалко аматьорско но улицата но... нямах друг избор в този момент.. Пазих максимално от прах и гледах да почиствам добре преди да затворя.\nСтарата гарнитура на парченца:\nВ очакване на цилиндъра:\nВзех си предно гърне и тръба за ауспуха. Предното гърне има един ужасен грунд\nнанесен тънко и ръждясва много бързо. Свалих го целия с препарат, след което боядисах с термоустойчива боя и тръбата и гърнето:\nИ ето една снимка малко в ретро стил:\nМеждувременно изпаднаха тези:\nВъпреки че тогава закупих другата придобивка (BMW 315 e21 имам темичка в класик карс за него), Лио му се\nрадвах много и продължих да го карам известно време докато не му изпуснаха спирачките в движение\n2 дни преди ретро парада във Владая. Отварям текналото колело и гледам нищо необичайно:\nУнгарските гумички се сцепиха още веднага при слагането. Реших направо да подменям цилиндърчетата.\nИма италиански на LPR. Обаче накладките бяха заминали от прегряване и си взех нови английси EBC.\nОттам сменяйки цилиндърчетата, тръбичките бяха спекли, а някои се скъсаха. От донорните шенкели също\nтръгнаха да се късат, затова ми направиха, а аз си ги огънах.\nС много бой и счупени калпави шестостени всичко се свали:\nЗапочнах да събирам със ентусиазъм:\nА това е недопустимо и се наложи навременно действие:\nКазанче с датчик:\nОбаче барабана на предно дясно колело е елиптичен и ненормално износен.\nКупих комплект нови предни. Заедно със главина понеже старата се е заварила за барабана.\nИсторията се повтори и със задните колела, като едната тръбичка се скъса, на задно ляво.\nТя се крепи на носача, а носача е изгнил и е добре своевременно да се смени.\nДобре че имах резервен и го минах на песакоструй:\nАмортисьорите тропат, те също ще бъдат рециклирани. Следва грундиране и боя на носача\nи малките детайли.\nЗа малките детайли ги кисна в разтвор на лимонена киселина където от това:\nЗадължително трябва да се неутрализира със сода за хляб!\nМалко реставрирани дребни части готови за монтаж:\nНосача беше напълнен с отработено масло и после източен.\nИ едно лего за сглабяне си имам:\nЗасега сглабянето на Трабчо се отлага, че някакъв гаден вирус ме покоси.\nОчаквайте скоро включване )\nСряда, 15.11.2017 г. 14:07 ч.


Връчват наградите от конкурса за най-оригинална празнична украса\nКвартал Въбел е победител в конкурса за най-оригинална празнична украса, обявен от Община Търговище. Това определи конкурсната комисия, назначена със заповед на кмета д-р Дарин Димитров. Класирането беше извършено след обхождане на всички населени места, подали заявка за участие.\nВторото място е за село Кралево, а поощрителната награда печели село Стража.\nПобедителят ще получи 500 лева. Подгласниците му ще бъдат отличени съответно с по 200 и 100 лева. Сумата трябва да се използва за обогатяване на украсата или закупуване на оборудване, което да се ползва от селото или квартала.\nВ категорията за частни домове в рамките на града победител е ефектно украсената къща на сем. Йорданови на ул. „Опълченска“ 55 А. Наградата за тях е предметна с равностойност 200 лева. Поощрителна предметна за 100 лева се присъжда на Ренета Казакова и Димитър Сотиров за елегантно украсената им тераса на ул. „Стефан Караджа“ 42.\nОбщо 9 села и един квартал се включиха в конкурса за коледна украса на населените места на територията на общината. За гр. Търговище заявките бяха 5.\nНаграждаването на победителите ще се състои на 29 декември от 10 ч. в зала 28 в сградата на Община Търговище.\nКъщата на победителите от гр. Търговище, сем. Йорданови\nПоощрителна награда за Ренета Казакова и Димитър Сотиров, гр. Търговище\nкв. Въбел, първо място в конкурса за населените места\nс. Кралево, второ място в конкурса за населените места\nс. Стража, поощрителна награда в конкурса за населените места\nОбщина Търговище награди най-добрите спортисти за 2017 г.\nДядо Коледа ще раздава лакомства на Коледа в Търговище\nГрафик за движение на автобусните линии в Търговище по празниците\nКоледари благославят Търговище\n50 талантливи деца са получили стипендии от Община Търговище през 2017 г.\nНаближава крайният срок за участие в конкурса за коледна украса\nОбщина Търговище отчита ръст на регистрираните кучета през 2017 г.\nКоледният базар в Търговище започва на 11 декември\nБлаготворителна изложба в подкрепа на кукления театър в Търговище\nЧестит празник в деня на Св. Николай Чудотворец\nКоледната елха в Търговище грейва на 6 декември\nДуховият оркестър започва поредица от образователни концерти за ученици\nОбщина Търговище обнови ритуалната зала за сватбени церемонии


Карта памет 32GB MicroSDHC GOODRAM + адаптер - M1A4-0320R12 M1A4-0320R12 - на топ цена — Ardes.bg\nКарта памет 32GB MicroSDHC GOODRAM + адаптер\n> Карта памет 32GB MicroSDHC GOODRAM + адаптер\nКарта памет 32GB MicroSDHC GOODRAM + адаптер - M1A4-0320R12\nПроизводител: GOODRAM; Код на продукта: M1A4-0320R12\n128GB SanDisk Ultra Flair, метален/черен\n256GB Samsung MUF-256DB\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за 32GB MicroSDHC GOODRAM + адаптер, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


Автоконцерни лобират за отлагане на новите регулации на ЕС\nПубликувана: 4 Април, 2020 12:00\nЕвропейската асоциация на автомобилните производители (ACEA) настоява Европейската комисия да забави въвеждането на по-строги стандарти за отделянето на въглероден двуокис за новите превозни средства, твърдейки че пандемията от Covid-19 ограничава способността на автопроизводителите да "влязат" в нормите. Това предаде Business Green.\nACEA и три други производствени организации написаха писмо до еврокомисарите на 25 март. В него те казват, че е необходимо „някакво приспособяване на сроковете“ на съществуващите и бъдещите регулации. Причината за това е преустановяването на производството, развитието, тестването и сертифицирането на нови коли заради коронавируса.\n„В тази извънредна ситуация все още не е възможно да се направи подробен анализ на последиците от кризата върху законодателството, засягащо нашата индустрия. Всяка промяна, ще изисква своевременно обсъждане между бизнеса и политиците", отговори говорител на ACEA на въпроса относно вида или продължителността на приспособяването на сроковете, което индустрията търси.\nОт Европейската асоциация на автомобилните производители твърдят, че техният приоритет номер едно е опазването на здравето и работните места на почти 14 милиона европейци, които са пряко или косвено свързани със "спрялата" автоиндустрия.\nВъпреки това, екологични групи критикуват хода на ACEA. Според тях, това е опит за извличане на полза от коронавирусната криза. „Въпреки че цялостното икономическо възстановяване е от решаващо значение, не бива да позволяваме на автоконцерните да използват кризата безсрамно, опитвайки се да отменят климатичните цели на ЕС“, казва Юлия Полисканова, директор в група за устойчив транспорт.\nНовите стандарти на ЕС имат за цел да стимулират развитието и усвояването на превозни средства с ниски и нулеви вредни емисии. Те гласят, че от 2021-а новопродадените леки коли в блока трябва отделят средно едва 95 грама въглероден двуокис на километър.\nНемците си мислят че ще продължават да произвеждат 5.0 литровите си барутници ама сяършибтая.\nТе и без коронавирус, пак щяха да лобират за същото, защото почти никой нямаше да успее да изпълни стандартите освен toyota и ги грозяха огромни глоби.\nАааааа! Ривете ся, а га ядохте кебапчеета ни ривахте а?! Късно либе за китка. Бецанен.. шпацирен\nПежо също влизат а и предполагам рено може би италианските.Те нямат мощни модели.Не знам немците с тия ес класи ге гласи и тн мощни коли кога ще ги покрият.\nПрез миналата седмица европейската асоциация на производителите на автомобили (ACEA) поиска от Европейската комисия да отложи въвеждането на новите екологични стандартни, които трябва да влязат в сила през 2020 г. Това обаче среща сериозна съпротива от страна на германските членове на асоциацията, които са инвестирали огромни суми в електрически превозни средства и не искат забавяне.\nИнтересно.Ще вдим дали наистина искат или просто пр акция.\nТе отдавна не ги произвеждат бе невежа! Защото горе са същите неуки шимпанзета каквото си и ти.\nНекомпетентност и липса на визия от страна на автоиндустрията. Ако бяха започнали на време щяха да успеят да се подготвят за тези промени, но лакомията и подценяване на ситуацията им изиграха лоша шега. 'Лидерите' в лицето на големите концерни показаха че планът им за бъдещето яко куца.\nТова е по план\nТази новина е точно по план. автоиндустрията от години лобира да запази печелившите ДВГ, защото "никой не искал" електромобили. От години се говори, че ще лобират за отпадане на глобите поради тази причина. Те предлагали електромобили но никой не искал да ги купува и няма го как да се изпълнят ограниченията на емисиите. Просто в плановете им беше пропуснат момента с Tesla, която показа че електромобилите може да са практични и желани с подходящата зарядна инфраструктура. Сега ще им е значително по-трудно да докажат, че клиентите не искали да купуват електромобили.


Честита Нова 2011-та година! | Езикови курсове и обучение в Бургас | WORDS.bg\nВсеки един от нас си прави равносметки, независимо, дали го признава или не. Човек винаги "дърпа чертата" и брои, сравнява, анализира, разсъждава. Ние не сме по-различни и го правим тук, в блога - мястото, където споделяме с вас всичко, което ни вълнува. Нима има по-подходящо време от границата между отишла си стара и настъпила вече нова година, за да изкажем благодарност за миналото и да отправим пожеланията си към настоящето?\nПо-добре да започнем, защото няма да сме кратки...\nЗа екипа ни, изминалата година ще бъде запомнена като годината на една голяма сбъдната мечта - Езиков център WORDS, Бургас.\nМечтата ни да създадем местенце, за изучаване на чужди езици, което няма да бъде като никое друго в Бургас, развиващо подобна дейност. Мечтата ни, да стартираме като модерен център за чуждоезиково обучение, със собствен стил, различен поглед и отношение, както към учебния процес, така и към вас - нашите курсисти.\nАко трябва да търсим мерило за успех, за краткото време, през което съществуваме, именно вие сте най-голямото ни постижение през изминалата 2010-та година. Ще бъдем максимално ясни и защо това е така.\nМного просто - защото за времето, в което Езиков център WORDS, Бургас, успя да се роди и имаше шанса да се развива, вашият брой подмина числото 150. И това не е оптимистична статистика. Благодарим ви от сърце, че това е самата реалност! Доверието ви е безценно за нас!\nКакто вече става ясно, благодарностите ще пропуснем в някой друг пост. Няма да е в този! Защото успехът е немислим без добри и истински Приятели, а най-малкото, което заслужават нашите такива е Благодарност. Всеки един от тях вложи нещо от себе си - цвят, компютърен код, щрих, добра дума - за да бъде Езиков център WORDS, Бургас, това, което познавате сега.\nТоплите ни благодарности летят към: Ники - човекът, който нарисува червеното книжле в логото ни; Гого - нашият "СУПЕР АДМИН", създател на уебсайта, в който се намирате в момента; Иван - прецизният "обектив", който направи първите снимки, в нашата галерия и пръв ни подаде ръка ей тук; Мария - която написа милото ревю за нас в личния си блог и продължава да ни дава online публичност в страничен проект за образование; графити артистите Esteo и Dilom, които написаха разни неща по стените ни и плиснаха кафе по пода във известната вече като "стаята с кафенцето"... :-)\nНяма как да пропуснем и Рекламоправница ПОРТОКАЛ, които реализират и допълват голяма част от щурите ни идеи. Благодарим още и на бургаското електронно издание Poligraff!\nДа предлагаш обучение на над 10 чужди езика (английски, немски, френски, испански, италиански, норвежки, турски, гръцки, румънски, руски, хинди), математика, информатика и подготовка за сертификатни изпити като: IELTS, TOEFL iBT, FCE, CPE, CAE - си е предизвикателство, с което Езиков център WORDS, Бургас се справя само и единствено с помощта на страхотните Хора и преподаватели, работещи за нас! Благодарим ви за всеотдайността и професионализма!\nАми приятелите във Facebook? С над 650 от тях, изпратихме годината! Благодарим ви, че сте там, че задавате въпроси, че харесвате нещата, които постваме ежедневно... Ще сме ви благодарни, ако продължавате да го правите и през тази година! ;-)\nНека новата 2011-та година донесе на всеки един от вас много радост, късмет, здраве и сбъднати мечти! Пожелаваме и на вас поводи да напишете нещо подобно, за една наистина успешна и добра следваща година, каквато имахме ние през 2010-та!\nЕкипът на Езиков център WORDS, Бургас\nТагове: CAECPEfacebookFCEKETPETTOEFL iBTWORDSанглийски езикБургасгръцки езикезиков центърезикови курсовеезицииспански езикиталиански езиккултуракурсовематематиканемски езикпочитателприятелирумънски езикруски езиксертификатисертификатни из


25 години по-късно: Желю Желев ли свали първия кабинет на СДС? - Площад Славейков\n25 години по-късно: Желю Желев ли свали първия кабинет на СДС?\nОткъс от книгата на президента „Митове и легенди за българския преход“, посветена на „Боянски ливади“\n„Аз нямах никакъв интерес да свалям правителството на СДС, защото самата коалиция СДС е мое творение, на което аз съм възлагал всички големи надежди“, пише в книгата си „Митове и легенди...“ Желю Желев. Снимка: БГНЕС\nПреди 25 години България преживява един от най-критичните моменти в невръстните си години на демокрация. На 30 август 1992-а президентът Желю Желев дава пресконференция, известна като „Боянски ливади“, на която той отправя критики към първия кабинет на СДС, оглавяван от Филип Димитров. Обвинява правителството, че е обявило война на медиите, синдикатите, Българската православна църква, президентската институция и извънпарламентарните политически формации.\nНяколко месеца по-късно – на 28 октомври – Филип Димитров иска вот на доверие към правителството. ДПС отказва да го подкрепи и първото правителството на СДС пада от власт.\nПредлагаме ви историята, разказана от самия Желю Желев в книгата „Митове и легенди за българския преход“ (изд. „Сиела“, 2014 г.).\nМитът за Боянските ливади,\nили Кой свали кабинета на Филип Димитров\nНавремето възникнаха много легенди около пресконференцията, дадена на 30 август 1992 г., на открито, на тревата в Бояна. Една от най-важните легенди беше и продължава да бъде, че с критиката, която съм направил на конфронтационната политика на правителството на Филип Димитров, аз съм го свалил от власт, което всеки нормален човек разбира, че е абсурд, защото аз нямам никакъв интерес да свалям правителството на СДС, защото самата коалиция СДС е мое творение, на което аз съм възлагал всички големи надежди.\nЗа кабинета на Филип Димитров е писано твърде много и то от хора, които са участвали в него като министри, за да няма нужда да преповтарям известни неща. Още повече че при неговото създаване съвсем съзнателно се държах настрана, за да не възникват подозрения, че се опитвам да влияя. Освен това и самите партии в коалицията бяха много ревниви на тази тема.\nЩе спомена само единствения случай, когато съм си позволил да изразя мнението си по въпроса.\nБях поканен да присъствам на заседание на парламентарната група на СДС в Народното събрание, когато се обсъждаха съставът и формулата, по която трябва да се сформира правителството. Направи ми впечатление, че върху министър-председателя се оказва доста силен натиск от всички посоки. Това беше колкото разбираемо, толкова и притеснително.\nПозволих си да се застъпя за една по-голяма свобода на премиера при съставянето на правителството. В края на краищата, казах аз, той ще работи с това правителство и той ще носи отговорността за него. Затова трябва да му се даде възможността сам да си подбере екипа. Усетих, че това не се хареса много-много на парламентарната група, но аз говорех по убеждение.\nВсе пак от „програмното правителство“ на Димитър Попов влязоха тримата силни министри на СДС: Димитър Луджев като министър на отбраната, Иван Пушкаров – министър на индустрията и търговията, и Иван Костов – министър на финансите.\nМакар и съставен под натиск, останалият състав на кабинета не беше лош. Беше най-доброто, което по онова време СДС можеше да даде за изпълнителната власт.\nНо по-късно, когато министър-председателят получи свободата да извърши структурни и персонални промени, на 20 май 1992 г., мисля, че съставът не се подобри, по-скоро стана обратното. Стоян Ганев беше освободен от длъжността зам.-министър-председател, за да си остане само министър на външните работи. Димитър Луджев беше освободен от длъжността министър на отбраната, Иван Пушкаров – от министър на индустрията и търговията.\nНа мястото на Луджев беше назначен адвокатът Александър Сталийски, Пушкаров бе заменен от Румен Биков. Илко Ешкенази беше кооптиран за заместник министър-председател. Светослав Лучников също беше повишен в заместник министър-председател.\nС това правителството на Филип Димитров се оказа изцяло доминирано от втори адвокатски колектив. Филип Димитров – министър-председател, Йордан Соколов – министър на вътрешните работи, Александър Сталийски – министър на отбраната, Светослав Лучников – заместник министър-председател и министър на правосъдието.\nНо това все още не беше голяма беда. Бедата дойде от друго – от войнстващата и конфронтационна политика, която беше възприета. Правителството се конфронтира едновременно с двата синдиката, с извънпарламентарната демократична опозиция, която на всичко отгоре поддържаше политика на реформи, с пресата, с църквата (тъкмо по това време беше окупиран Светия Синод) и с президентската институция.\nВ един момент тези хора започнаха да се самозабравят. Макар да бяхме спечелили изборите с минималната разлика от 1.22%, започнаха да правят самонадеяни изявления от рода на известното изречение на Александър Йорданов „С малко, но завинаги!“. Започнаха да се държат надменно и пренебрежително с естествения си съюзник ДПС, с подкрепата на който 36-то ОНС прие един от най-важните закони (Закона за връщането на земята в реални граници, реституционните закони и т.н.).\nЗачестиха изявленията от рода на това, че България е република с парламентарно управление и следователно парламентът управлява, а не президентът. Президентът си президентства, парламентът управлява, често повтаряше тогавашният председател на Народното събрание Стефан Савов. Всъщност нито едното, нито другото беше вярно. Управлява правителството. Макар да е излъчено от парламента, то представлява отделна власт, една от трите власти – изпълнителната, както парламентът представлява законодателната власт, поради което неговата работа е да кове закони, а не да се занимава с управление на държавата.\nТези претенции не само излизаха извън записаните в Конституцията правомощия, но и създаваха реално напрежение между институциите.\nЗатова още преди лятната ваканция (мисля, че беше преди края на юни 1992 г.) поканих парламентарната група на СДС в президентството да си изясним отношенията и да премахнем потенциалните конфликти, които вече бяха започнали да набъбват. Напомних им, че имаме общи цели и общи задачи, че сме се явявали на изборите почти с една и съща платформа, но сега като управляващи сме в друга роля и сме натоварени с много по-тежките отговорности на държавните институции, които представляваме. Че не сме повече опозиция.\nПредупредих за опасностите, които крие една конфронтационна политика. Останах с впечатлението, че общо взето се разбрахме… Но какво беше моето учудване, когато отново започнаха подобни изявления и интервюта. Тогава счетох за свой дълг в началото на политическия сезон публично да предупредя за опасностите, които грозят управлението на СДС.\nЗатова поканих всички медии в Бояна, където на 30 август 1992 г., на открито, дадох пресконференция. Текстът на резюмето и отговорите на въпросите бяха излъчени по радиото и телевизията още същата вечер, а вестниците на другия ден ги публикуваха едно към едно.\nЗа жалост, лидерите на СДС реагираха неадекватно на принципната и доброжелателна критика и на предупреждението за надвисналите опасности. Много пъти съм оприличавал техните реакции на реакцията на болен, който се нахвърля да бие лекаря за това, че му е поставил точна диагноза и го е предупредил за смъртната опасност, която е надвиснала над живота му, ако не вземе необходимите мерки. Или на постъпката на султана, който нарежда да обезглавят вестоносеца за това, че е донесъл лошата вест, с тази само разлика, че в нашия случай нещата завършиха с политическото самоубийство на СДС.\nС отказа си да направят второ правителство на СДС те просто сдадоха изпълнителната власт. Разрушиха съюза с ДПС, което доведе до остра криза вътре в парламентарната група на СДС и тя се разцепи, при което се появиха „сините мравки“. СДС остана в малцинство в парламента, което на практика означаваше, че сдава и законодателната власт. По-късно дойде и безумното решение на НКС „сините“ кметове да подадат оставка, за да… дезавуират правителството на проф. Беров.\nНякои се подчиниха, други отказаха, което доведе до нови разцепления и отлъчвания от СДС.\nТака при готово спечелени местни и парламентарни избори през октомври 1991 г. тогавашните лидери на СДС сдадоха последователно изпълнителната, законодателната и местната власт, с което близо два милиона сини избиратели бяха фактически предадени.\nНе обичам да употребявам думата „предателство“ в политиката, защото това е най-тежкото обвинение и защото тегне не само върху тези, за които се изрича, но и върху потомците, които обикновено нямат никаква вина. Освен това предателството винаги предполага злоумишленост – съзнанието, че се върши нещо престъпно и предварително осъдено. Затова се прави тайно и задкулисно. Никога не съм страдал от шпиономания. Не мисля, че в случая става дума за изпълнението на някаква поръчка, която се дава отнякъде. За мен причината е по-скоро в безотговорността.\nРаботата е там, че след излизането на Петър Дертлиев, Милан Дренчев, Константин Тренчев, малко по-късно Стефан Савов, моя милост и т.н. начело на СДС застанаха хора, които никога не са знаели цената на свободата и демокрацията. Те никога не са участвали в борбите срещу тоталитарния комунистически режим, не са били преследвани и гонени, не са понасяли лишения и страдания за независимата си гражданска позиция. Тях вълната на общественото недоволство и волята за промени ги изхвърли на повърхността. В този смисъл те бяха случайни и неизвестни хора.\nСпомням си, когато след сдаването на властта Гарелов беше поканил Филип Димитров в едно предаване на „Панорама“. На въпроса му: „Не се ли чувствате отговорен за това, че СДС фактически сдава властта?“, Ф. Димитров отговаря: „Аз съм отговорен само пред Бога и пред съвестта си…“. Тогава окончателно се убедих, че начело на СДС са застанали хора без чувство за отговорност – хора, които нямат демократично мислене и демократичен рефлекс. Още тогава мислено го репликирах:\n„Не, господине, ти най-напред си отговорен пред онези близо два милиона избиратели, които са си направили труда да отидат в неделя да гласуват със синята бюлетина с надеждата, че ти ще им решиш проблемите, които комунистите никога не биха могли и не можеха да решат. Така е при демокрацията. Политикът най-напред и пряко е отговорен пред избирателите, които са го изпратили във властта, а едва след това може да си оправя сметките с Бога и със съвестта. Само диктаторите могат да си позволяват обратното: Хитлер да казва, че провидението така му е продиктувало да постъпи; Сталин да се чувства отговорен пред светлото комунистическо бъдеще; Мусолини да се заклева в сенките на Древния Рим…“.\nЩо се отнася до мита за свалянето на правителството на Филип Димитров от пресконференцията в Бояна, мисля, че на това могат да вярват само крайно наивни и политически неграмотни хора. Пресконференция, която аргументирано и добронамерено критикува грешките и недостатъците на правителството, никога не би могла да го свали. Тя по-скоро би могла да му помогне, ако у критикуваните има воля за това.\nТа аз при равносметка за едногодишното управление на правителството на Жан Виденов в Бояна дадох официална пресконференция, на която прочетох напълно отрицателна оценка за дейността му и го обявих за опасно за България. Както е известно, от тази критика то не падна. Трябваха доста повече усилия, за да бъде свалено от общественото недоволство цяла година по-късно.\nПриблизително същото се случи с правителството на проф. Беров. След първата година, когато разбрах, че го блокират отвсякъде и няма да му позволят да прави реформи, също предложих то да си даде оставката и да отиваме към нови избори.\nНо правителството от това не падна, както не падна и от 7-те вота на недоверие, които парламентарната група на СДС внесе.\nДругите за „Боянските ливади“\nРеакцията на партийните лидери на СДС на пресконференцията в Бояна, дадена на 30 август 1992-а от президента д-р Желю Желев. Тя остана известна под наименованието „Боянските ливади“, чийто кръстник е остана Александър Йорданов, автор на друга печална фраза за печалното бъдеще на управлението на СДС: „С малко, но завинаги…“\nв. Труд 01.09.1992 г.\n„Прав ли е д-р Желев, че у нас има конфронтация?“\nСтефан САВОВ, председател на Народното събрание\n„Не мисля, че изявленията на президента могат да бъдат основание да извадим шпагите.“\nЕлка КОНСТАНТИНОВА, министър на културата\n„Президентството не е институцията, която може да решава съдбата на Министерския съвет.“\nИван КОСТОВ, министър на финансите\n„Коментарът на думите на президента е работа на Филип Димитров, той отговаря за правителството, а аз съм дребна риба.“\nЙордан СОКОЛОВ, министър на вътрешните работи\n„Не смятам, че правителството има нисък рейтинг, напротив – последните проучвания сочат, че голяма част от българското население одобрява политиката му. Второ – смятам, че тази конфронтация – тя е нещо естествено не за друго, а защото именно тя говори, че реформата се извършва и че промените стават.“\nЛюбомир СОБАДЖИЕВ, председател на Движението за гражданска инициатива\n„Осемдесет процента от членовете на Координационния съвет на СДС са съгласни с оценките на д-р Желев.“\nЕдвин СУГАРЕВ, председател на „Екогласност“\n„Общото ми впечатление е, че това е сериозен гаф от страна на президента. Президентът не беше по никакъв начин справедлив спрямо правителството.“\nГеорги ПИНЧЕВ, секретар на ПП на БЗНС (единен)\n„Президентът е политически доста активен, той е и длъжен да е политически активен. В такъв смисъл смятам, че той взе нормално отношение по тези въпроси. Задължително е според мен СДС да потърси останалите демократични сили и да разшири спектъра си на политическа активност.“\nПетър БОЯДЖИЕВ, председател на Обединение за България\n„Още след провеждането на изборите миналата година изводът беше очевиден – търсене на национално съгласие, на национално помирение. Не смятам, че реална промяна в политиката на СДС в момента е практически възможна. Страхувам се, че неразборията в тази страна ще се усили още повече.“\nв. Труд 1.09.1992 г.\n„Светлосивите ще защитят своя президент“\n„Изявлението на д-р Желев беше отдавна очаквано от мнозинството и най-малкото от тези, които гласуваха за него. Президентът прави впечатление на не особено инициативен, но несъмнено той е дълбоко нравствена личност и не би могъл безкрайно да търпи и отстъпва. Според мен с вчерашното си изявление той показа онова лице, с което ние от БДЦ го познаваме и бихме искали да го виждаме по-често в тази му роля. Не сме съгласни с всичко, което каза. Смятаме, че погрешната стратегия е много стара, не от вчера и той няма защо да си затваря очите, да се прави, че не я е разбирал досега. Още от времето, когато те отказаха да подпишат конституцията.\nПогрешната стратегия „смачка“ и президентските избори и той би трябвало по-добре да си спомня. Тази погрешна стратегия създаде и огромните неясноти около „оня списък“.\nБДЦ ще подкрепи президента, ще подкрепи всички структури на СДС, които ще застанат зад него.“\n„С овладяването на СДС от т.нар. „втори ешелон“, който носеше белезите на една реакция и реставрация, на една арогантност и нетърпимост, за всички нас беше ясно, че ще дойде критичен момент, в който дори такъв спокоен човек като д-р Желев ще трябва да отреагира. Той изрече това, което нашата общественост много отдавна мисли: необходимостта от по-спокоен тон в политическия живот, от размисъл и от освобождаване на хора, които нямат нищо общо с демокрацията. В НКС сигурно ще има доста буйства, но разумът трябва да надделее.\nПожеланието на президента обаче няма да може да се изпълни само с промени на отделни личности, необходима е поправка на икономическия модел, дори цялостната му смяна. Държавникът трябва да има куража да поеме отговорността и г-н Желев направи това“.\n„Открит е вторият семестър на политическата година“\n„Думите на президента миналата вечер не ме изненадаха. При последната ни среща той сподели с мен цитираните цифри от проучването на общественото мнение. Оценките, които направи д-р Желев, в общи линии съвпадат е тези, които КТ „Подкрепа“ направи преди доста време. Радвам се, че той ги съобщи публично. И по този начин откри, така да се каже, втория семестър от политическата година с акцентиране върху няколко сериозни въпроса.\nКато президент на тази страна д-р Желев има пълното право да постави акцентите, защото е заинтересован и отговорен за съдбата на България.\nДобре е някои хора в СДС да разберат най-сетне, че демокрацията не започва от момента, в който се свали комунизмът. Тя е дълъг път, който трябва да се измине с общите усилия на цялото общество, а не да се обсебва като лична собственост и само определени хора да говорят от нейно име. А да мислиш, че си единствено прав, значи да мислиш по комунистически.“


Еколози искат повече пасища - Agro-CONSULTANT.net\nЕколози искат повече пасища\nПоследно обновена на Сряда, 04 Септември 2019 12:53\nПо тази дейност се подпомага традиционната високопланинска паша в летните месеци. Дейността се прилага на територията на национални паркове – Централен Балкан, Рила и Пирин. Еколозите предлагат мярката за пасторализъм да се преосмисли напълно.\nДирекцията на Национален парк Централен Балкан и екоминистерството въвеждат ограничение - един животновъд може да получи до 100 ха площ за паша. Целта е повече хора да могат да се възползват от субсидиите.\nМогат да се възползват земеделски стопани, физически или юридически лица, които отглеждат тревопасни животни (овце, говеда) и имат годишно разрешително за паша, издадено от дирекциите на националните паркове. Един фермер трябва да притежава най-малко 50 овце, 10 говеда, или комбинация от тях, но не по-малко от 10 ЖЕ. Стадата могат да бъдат придружавани от два броя ниско пасящи животни – коне и магарета. През април Фонд Земеделие изплати над 58 милиона лева по мярка 10.\nВсяка година администрацията на парковете преценява дали пасищата са натоварени, колко са изтощени и кои площи ще отдаде за паша.\nTags: Еколози искат повече пасища


Месечен хороскоп за зодии Овен, Телец и Близнаци - ТОПактуално - актуални новини\nНачало Хороскопи Месечен хороскоп Месечен хороскоп за зодии Овен, Телец и Близнаци\nНаучете какви изненади и предизвикателства са ви подготвили звездите\nВашият хороскоп за месец ноември е пред вас СН: ФБ\nНачалото на всеки нов месец е изпълнено с надежда за нещо ново и по-прекрасно.\nТова важи и за началото на месец ноември.\nСпоред вашия ноемврийски месечен хороскоп представителите на зодия Овен ще имате възможност да се насладите на успеха. Благодарение на предишните усилия, които сте положили, ще имате и нужното спокойствие. Ще отделите повече време за вас самите. Не си позволявайте го пилеете, а се възползвайте максимално добре от него. Може да си доставите удоволствие като се поглезите със спа процедура или пък си купите нещо модно и хубаво за есента и зимата.\nНе пренебрегвайте спортните занимания, защото те ви поддържат в добра форма. Благодарение на тях ще успеете да избегнете К-19 и неприятните есенни вируси.\nПрез ноември вашата чувствителност ще бъде доста изострена. Ще изпитате чувството, че сте уязвими личности. За сметка на това ще имате шанс да преживеете неповторими моменти с вашата половинка.\nЗа съжаление месец ноември може да ви донесе депресивни състояния. Ще вложите доста дълго време да размишлявате как е минала тази година до момента. Ще си дадете сметка какво е трябвало да направите по по-различен начин. Не забравяйте, че миналото ви не може да бъде променено, но пък пред вас е вашето ново настояще.\nНе се страхувайте да проведете важни и открити разговори с хората около вас. Честността по принцип винаги боли, но за сметка на това пък лъжата съвсем не е по-добър избор, дори да е т.нар. “благородна лъжа”. Помнете също така, че рано или късно истината винаги излиза наяве.\nНовият месец е подходящ да направите преустройство на дома си като боядисване, подмяна на старите мебели с нови и други.\nНе изпадайте в паника, ако вашият шеф ви каже, че трябва да свършите още доста работа.\nВашият месечен хороскоп за ноември сочи, че през този месец ще бъде добре да прекарвате още повече време в компанията на най-близките ви хора – семейството, роднините и приятелите. Оставете поне за малко настрана вашите служебни проблеми и се насладете на хармонията.\nЩе ви се наложи да върнете услугата на човек, който преди време ви е помогнал в тежък момент. Не спестявайте комплиментите и милите думи на околните. Подкрепяйте ги винаги, когато това е възможно.\nНе позволявайте на вашите колеги да се държат с вас сякаш са ваши шефове. Застъпете се за вашите правата и ги отстоявайте до пълен край. Сега е и моментът да разкриете талантите, които са заложени във вас. Сега е моментът да направите онова нещо, което отдавна ви привлича. Но по една или по друга причина сте се страхували да го реализирате. Не позволявайте през този месец лошото настроение и меланхолията да ви превземат, писа horoskop.com.\nПредишна статияНа 1 ноември имате 3 повода да отидете на църква: Честит празник!\nСледваща статияМесечен хороскоп за зодии Рак, Лъв и Дева\nМесечен хороскоп за февруари 2020 година (II част) – за някои...


Етичен кодекс бе приет от организаторите на концерти в България\nЕтичен кодекс ще определя норми, правила и стандарти за професионални взаимоотношения, които организаторите на концерти в България да спазват. Документът бе приет на конференцията „Устойчивост и развитие на концертния бизнес в България“, която се проведе в петък, 10 юни 2022 г., в НДК.\nКонференцията бе организирана от представителната браншова асоциация на организаторите на концерти в България Сдружение „Сцена Музика“, в партньорство със сдружението на автори и композитори за колективно управление Музикаутор и с подкрепата на Министерство на културата. Медиен партньор бе Българското национално радио.\nСпоред „Сцена Музика“ години наред секторът е арена на нелоялна конкуренция, икономически дисбаланс и сива икономика. Затова в дългосрочен план не може да се мисли за позитивно развитие на концертния бизнес, ако той не се обедини около ясни правила и баланс във взаимоотношенията с държава, билетопродавачи, подизпълнители, доставчици, автори и публика. „Няма как да работим без етика в бизнеса“, посочи председателят на Сдружение „Сцена Музика“ Мартин Стоянов.\n„Лошите практики водят само до недоверие“, коментира заместник-министърът на културата Весела Кондакова. Тя посочи, че липсата на големи събития в България е очевидна – големите артисти заобикалят страната ни, което рефлектира в ужасяващи пропуснати ползи.\n„Провеждането на фестивали, концерти и други събития с музика носи сериозна добавена стойност за туризма и за икономиката на България. При реализиране на музикално събитие регистрираме 8% ръст на заетостта на местата за настаняване“, подчерта заместник-министърът на туризма Ирена Георгиева.\nИгнат Арсенов, главен директор в дирекция „Контрол на пазара“, Комисия за защита на потребителите, сподели, че потребителят се чувства излъган и разочарован при отмяната на концерт или събитие, особено когато не се възстановяват сумите върху билетите. Потребителите винаги трябва да имат възможност да потърсят правата си в такива случаи и за целта организаторът на концерта трябва да е ясно обявен на афиши и билети. Противното е нелоялна търговска практика. Господин Арсенов отправи апел към всички участници по веригата - организатори и билетопродавачи, да бъдат отговорни и коректни към своите клиенти.\nПредставители на фирмите - билетопродавачи в лицето на Мирослав Еманоилов от Eventim.bg, Георги Маринов, основател на EasyPay, ePay.BG и Epay.Go и Ивайло Матев от Bilet.BG представиха различните технологични функционалности, които са в ползва както за организаторите на концерти, така и за феновете като Чек-ин апликации за установяване на болни от Covid-19 и предприемане на последващи действия, 5G технологии за персонализирано отношение към клиента, като начин за ограничаване на продажбите на билети на черния пазар и други. Господин Маринов подчерта, че „Бъдещето е онлайн, затова хвърляме усилията в тази посока“. Като добър пример той посочи съвместната работа с Музикаутор и възможността за технически автоматизирано плащане на авторски права към сдружението.\nСерьожа Савов от СКС „Секюрити“ разказа за необходимостта сигурността и безопасността на публиката да бъде гарантирана по време на събитията. Той обърна внимание колко важно е отношението и поведението на персонала, който охранява събитието, както и огромната отговорност, която един промоутър поема при наемане на недостатъчно хора за това. „Такива промоутъри, които спестяват средства се явяват нелоялна конкуренция“, каза той и подчерта, че те застрашават здравето на феновете.\nМузикаутор представи възможните устойчиви практики при управлението на авторски права при събития с музика. Особено внимание бе отделено на заложените механизми за отстъпки за коректните организатори на концерти.\nВ ролята на „фенът“ влезе Васил Катинчаров – автор и водещ на предаването „Фрактура“ по Diema TV. Той сподели, че българският фен има доста разклатено доверие към българските промоутъри поради редица лоши практики като несъстояли се концерти, невърнати билети, липса на информация за получаване на компенсации и възстановяване на разходи. Резултатът е отлив на меломани към съседни държави с по-добра организация. „Аз като фен искам да вкарвам парите си в България, за да дам повече мотивация на промоутърите да организират повече концерти“, посочи Катинчаров и апелира за синхрон и подобряване на взаимоотношенията на участниците в сектора.\nГуидо Янсенс, управляващ партньор на EMAGIC, Румъния представи международния опит и добри практики, които самият той е въвел. Господин Янсенс заяви, че стремежът към високи професионални стандарти е основна цел на членовете на румънската браншова организация, както и това да работят при равен старт и достъп до ресурси. Той подчерта, че последиците от неплащане към доставчици от страна на организатора, включително за авторски права, води до нелоялна конкуренция между промоутърите. Той дори изрази позиция, че неплащането им за две поредни събития трябва да доведе до конкретни санкции, като отнемане на лиценз, например.\nВ края на събитието промоутъри, билетопродавачи, фирми-подизпълнители и доставчици се обединиха около общите принципи, цели и възможности, описани в документ - Етичен кодекс, създаден като основа за прозрачност между организаторите на концерти към публиката, бизнес партньорите, доставчиците, артистите и обществото.\nPrevious Article Зив Гиги е повишен в ръководител на GTC България и Румъния\nNext Article СЖББ ще си сътрудничи с дами-предприемачи от Италия за професионалното развитие на жените и засилване на бизнес отношенията


Общество :: Заев и Ципрас са официално номинирани за Нобелова награда за мир\nНачало Общество Заев и Ципрас са официално номинирани за Нобелова награда за мир\nПричината – споразумението по дългогодишния спор за името на Македония\nПремиерите на Македония и Гърция Зоран Заев и Алексис Ципрас са сред номинираните за Нобелова награда за мир. Тяхната кандидатура бе издигнат от партийни групи в Европейския парламент (ЕП), а причината е постигнатото споразумение по дългогодишния спор за името на Македония, която от днес официално е Република Северна Македония.\nНорвежкият Нобелов комитет обяви, че над 300 са номинациите за Нобеловата награда за мир за 2019 г., а наградите по традиция ще се проведат през първата седмица на октомври. От 304-те номинации в списъка 219 са личности, а 85 - организации. Крайният срок за номиниране изтече на 31 януари.\nПетчленният Нобелов комитет препоръчва на онези, които правят номинациите, да не разкриват предложенията си, но няма официално правило, налагащо подобна забрана. Политици, учени, бивши нобелови лауреати за мир, директори на институти за изследване на мира и бивши и сегашни членове на Нобеловия комитет са сред онези, които могат да предлагат кандидати за отличието.\nНовите преговори САЩ–Китай обнадеждиха инвеститорите


Porsche Cayenne 99хил.км. ЧИСТО:ЧИСТО:ЧИСТО-НОВ!!! в Автомобили и джипове в гр. София - ID28206263 — Bazar.bg\nPorsche Cayenne 99хил.км. ЧИСТО:ЧИСТО:ЧИСТО-НОВ!!!\nгр. София Публикувана/обновена на 11 септември в 06:02 ч.\nВЪЗМОЖЕН ЛИЗИНГ БЕЗ ДОКАЗВАНЕ НА ДОХОДИ, ПРИ МИНИМАЛНА ПЪРВОНАЧАЛНА ВНОСКА СТАРТИРАЩА ОТ 10% ОДОБРЕНИЕ И РЕГИСТРАЦИЯ В РАМКИТЕ НА ДЕНЯ. Автомобила е от шоурум на ПОРШЕ в северна Италия (Милано). Поръчково испълнение. Само един собственик който я връща в представителството и взима нова. Пълна подръжка и документация за всяко обслужване. Състоянието е абсолютно магазинно, без никакви-никакви забележки. Километрите могат да се проверят във всяка точка на планетата. Чисто нови летни гуми 21цола ПИРЕЛИ: 2 КЛЮЧА. Фирмата ни е на пазара с употребявани автомобили от 90та година. Работиме с оторизирани фирмени представителства и марки само в северна Италия. Всички автомобили са с доказан произход и минало, като гарантираме това с нашето съдействи при регистрациа в КАТ, или издаване на транзитни номера. Преди презентирането всеки един автомобил бива обстойно проверен в наш сервиз, и можем да дадем 6 МЕСЕЦА гаранция на двигател и трансмисия след качествено първоначално обслужване. Също така клиентите ни могат да се възползват от нашите отстъпки на части, консумативи и гуми в рамките от 30 до 45%\nPorsche Cayenne S ПЪРВИ СОБСТВЕНИК гр. София 14 септември 29 000 лв\nPorsche Cayenne 4.8s ръчна гр. София 12 септември 28 000 лв\nPorsche Cayenne turbo гр. София 11 септември 29 999 лв\nPorsche Cayenne S гр. София 03 август 29 900 лв\nPorsche Cayenne 4.5 V8 газ.инжекцион гр. София вчера 8 999 лв\nPorsche Cayenne N1 Оркид Спорт Карс гр. София вчера 79 900 лв\nPorsche Cayenne 3.0Diesel гр. София вчера 13 500 лв\nPorsche Cayenne TURBO гр. София 17 септември 53 900 лв\nPorsche Cayenne 4.8S гр. София 17 септември 39 500 лв\nPorsche Cayenne 3,2 гр. София 17 септември 15 000 лв\nPorsche Cayenne 3,2i GAS 4x4 FULL гр. София вчера 12 000 лв\nPorsche Cayenne 3.2 LPG injection гр. София 17 септември 16 500 лв\nТагове: milano porsche cayenne порше части консумативи чисто сервиз гуми пирели сервиз подръжка възможен ли пирели планетата pireli двигател за porsche абсолютно чисто\nPorsche Cayenne 99хил.км. ЧИСТО:ЧИСТО:ЧИСТО-НОВ!!! 29 999 лв


За босилека и статуята фар в Царево\nПонеделник, 02 Септември 2013 09:41\tНаписана от Рени Нешкова Публикувана в Гледища Прочетена 1460 пъти\nНа пръв поглед темата е банална. Един кмет, в случая на Царево, решил да похарчи едни пари за една статуя. Жителите на черноморското градче пък искали да им асфалтират улиците.\nИ се захваща един естетическо-битов спор. Кметът Георги Лапчев държи да го запомнят с 10-метров а (с постамента – 12-метрова) и 3-тонна бронзова фигура на тракийска царица, защото асфалтът така и така ще се разбие и пак ще трябва да се оправя.\nИдеята за мегаломанския проект е лично на кмета, а скулптор е Пламен Койчев. Короната на творбата ще предупреждава корабите, че опасно приближават Царево.\nИ дотук нищо ново. Ако сте ходили в Хасково, няма как да не сте видели най-голямата Света Богородица на Балканския полуостров, която прилича повече на колхозничка от композиция на Вера Мухина, нежели на Светата Дева.\nИ както обикновено се случва у нас, споровете започват след дъжд качулка. Защото монументът вече е стоварен с хеликоптер и чака тържественото си откриване.\n"Това е тракийска царица и къде другаде, ако не в Царево, да бъде вдигнат фар с облика на тракийска царица", аргументира се кметът пред Би Ти Ви. Местните жители обаче се възмущават, че за статуята, която не искат, са дадени куп европейски пари, а в същото време улици в близкия квартал "Василико" не са асфалтирани.\nВ дебатите се включва и сливенският митрополит Йоаникий, който написа специално писмо, в което изрази несъгласие с идеята за езически символ на мястото на стария фар, който беше във формата на кръст. Той подкрепи местните християни в искането им на мястото да има символ на св. Андрей Първозвани или на св. Николай Чудотворец. Отговор от местната управа обаче не получил.\nЕнориаши пък се опасяват, че поставянето на тракийската царица в близост до местна стара църква може да докара беди на жителите на града, както в Перник, където по думите им ги треснало земетресение заради кукерските игри.\n"Това е тракийска царица и къде другаде, ако не в Царево, да бъде вдигнат фар с облика на тракийска царица", пита риторично г-н Лапчев.\nТа като споменахме квартала Василико, да кажем и за паралелния езиковедски спор около името Царево, дошло да замени предишното име Мичурин, в чест на съветски корифей в областта на ашладисването на плодове и зеленчуци.\nСпоред друга група спорещи, които не се интересуват нито от статуята фар, нито от асфалта, оспорват името на града Царево. Това е резултат на недоразумение, смятат те. Гръцкото име на града – Василико, произлиза от босилек, но чиновниците от общината решили, че е от Василевс.\nДруги лингвисти питат откъде произлиза думата „босилек”, ако не именно от „василевс”. Царска билка.\nМоже като компромис да се сложи и един паметник на Мичурин, защото на руски означавало също „босилек”, предлага някакъв зевзек.\n„Чернокапците и те изперкаха, както всички де - откога една древна царица, пък била и тракийска, е езическо божество или символ”, гневи се в социалната мрежа друг.\n„Властите е трябвало да се допитат до населението или поне една обществена дискусия да бяха направили първо. А и царицата с едни не европейски черти ми се види.”\n„Преди да щракна на новината със снимката, статуята ми приличаше на октопод.”\nНо едно от мненията изглежда съвсем прагматично и в духа на времето: „Три тона бронз? Още преди да монтират статуята, нашите хора ще го разфасоват за скрап”.\nПоследно променена в Понеделник, 17 Ноември 2014 18:16\nМОСВ глобява с 10 хил. лв. ползвателя на терена до "Силистар"\nСтоличани изкупуват руските имоти на юг от Бургас\nЗемеделският министър ще преразгледа назначението на Петко Арнаудов за "горски" на Царево\nОще в тази категория: « Конфликтът в Сирия трудно ще предизвика световна война\tПодходът „Куюмджиев – Панчев“ не носи нищо на управляващите »


Добрият сън не може да чака. Затова ние ще доставим експресно и безплатно избраните от вас продукти до дома ви. Доставката в София и областните градове се осъществява в рамките на 24 часа в работни дни и в събота, а в другите населени места в страната – по седмичен график.\nМатраците пристигат на вакуумирано руло, което ги прави лесни за транспорт и съхранение. Рулирането се осъществява в контролирана среда и продуктите пристигат при вас напълно запазени и чисти – гаранция за здравословен сън.\nБързото и точно обслужване е толкова важно, колкото качествените и иновативни продукти. Затова освен безплатна експресна доставка, ние ви гарантираме и че избраният от вас продукт* на iSleep е наличен и няма да се наложи да го чакате.\nВ случай, че поръчаният продукт не е наличен за доставка в потвърдения с магазина ден за доставка**, ние ще ви компенсираме с 10% от цената на модела. Отстъпката по програма „Винаги налични“ ще се добави към всички останали активни отстъпки от националната промоция.\n* Програма „Винаги налични“ е валидна за стандартни размери матраци, топматраци, бебешки матраци и възглавници. Матраци и топматраци в нестандартни размери се произвеждат по заявка и се доставят до 30 работни дни.\n** Минимален срок на доставка: София и областни градове – до 1 работен ден, вкл. събота; други населени места в страната – по седмичен график.\nПродуктите на iSleep се произвеждат от най-висок клас материали и текстили във водещи фабрики в Италия и Португалия. Иновативните технологии, вложени в изработката на матраците, обещават постоянен и оптимален комфорт по време на сън, нощ след нощ.\nВсеки матрак iSleep има 16 години гаранция – доказателство за високо качество и дълготрайност, на които може да разчитате.\nИзберете своя нов мечтан матрак и го вземете още сега благодарение на специалната ни лизингова оферта:\nФинансовата услуга се предоставя от Уникредит Лизинг. За да кандидатствате, е нужно да предоставите единствено лична карта, а одобрението се получава в рамките на 10 минути.


Съоснователите на Instagram напускат компанията - Nbox\nСъоснователите на социалната мрежа за споделяне на снимки и видеа Instagram, Кевин Систром и Майк Крийгър се оттеглят от компанията.\nСистром, главният изпълнителен директор на приложението коментира, че се оттеглят, за да "опознаят любопитството и творчеството", съобщава BBC. Анализатори определят Instagram като една от най-добрите, ако не и най-добрата придобивка на Марк Зукърбърг.\n"Сега сме готови за следващата стъпка. Изграждането на нови неща изисква да се отдръпнем, да разберем какво ни вдъхновява и съответства на това, от което се нуждае светът, това е, което планираме да направим", обяснява Систром.\nМарк Зукерберг коментира, че Instagram отразява "комбинираните творчески таланти" на основателите. "Научих много от работата с тях през последните шест години и наистина се забавлявах. Очаквам с нетърпение да видя какво ще измислят и направят", допълва той.\nПотребителите на Instagram вече могат да изпращат гласови съобщения. Това се казва в изявление на социалната мрежа, публикувано на официалната й страница в Twitter.